Сәбит Әбдірахманұлы Бабаев

Сәбит Әбдірахманұлы Бабаев(20.6.1938 жылы туған, қазіргі Ресей, Челябинск облысы Александров ауданы Магнитка руднигі) – экономикалық ғылымның докторы (1997). ҚазМУ-ды (қазіргі ҚазҰУ) бітірген. Қостанай облысы астық қабылдау кәсіпорнында бухгалтер, аға бухгалтер, Қостанай облысы астық өнімдері басқармасында бухгалтер, аға және бас бухгалтер (1955–1972), Қазақ КСР-і Дайындау министрилігінде бас бухгалтердің орынбасары, бас бухгалтер (1972–1981), «Қазақ астық өнімі» концерні төрағасының 1-орынбасары (1991–1993), «Астық» акционерлікі компаниясының 1-вице-президенті (1993–1996) болды. 1996 жылдан «Астық» АҚ компаниясының президенті қызметін атқарады. 1996 жылы «Проблемы развития зернопродуктового комплекса Республики Казахстан в условиях перехода к рынку (теория и практика)» деген тақырыпта докторлық диссертация қорғаған. «Құрмет Белгісі» орденімен және медальдармен марапатталған.
Шығармалары: 
 Проблемы зернопродуктового комплекса Казахстана, А., 1995.
Қазақ энциклопедиясы

 Дереккөздер

Санат:Тұлғалар